als_Latn dik_Latn sag_Latn
Të ardhurat që do të vijnë, do të shkojnë në ndihmë për të përmirësuar kushtet në fushën e futbollit të Bulqizës
Ismail Keta, vëllai i boksierit Gjetan Keta shprehet se ditët e fundit ka patur interesim të madh për ndeshjen e 18 tetorit, ndeshja e cila do të zhvillohet në qytetin e Bulqizës. Interesimi kryesor lidhet me sigurimin e një bilete për të parë përballjen e Ketës me një boksier rus. Fillimisht Ismail Keta u kërkon ndjesë personave të interesuar që nuk ka pasur mundësi të kontaktojë me to, por shton se përgatitjet për ngritjen e shkallëve që do të mundësojnë shikimin e ndeshjes dhe ngritja e ringut po ecën më ritme të kënaqshme. “Ju kërkoj ndjesë që nuk kam pasur mundësi t’ju kthej përgjigje të gjithëve. Dua t’ju njoftoj se çdo gjë po ecën mirë me përgatitjen e ambientit ku do të zhvillohet ndeshja. Gjetani, vijon Ismail Keta, është në formë të mirë sportive dhe pret me padurim zhvillimin e ndeshjes në vendlindje, në qytetin e Bulqizës”. Vellëzërit Keta falënderojnë banorët e Bulqizës, autoritetet lokale dhe sidomos deputetin e Qarkut Dibër, Përparim Spahiu. Ky i fundit sipas Ismail Ketës ka punuar me përkushtim për sigurimin e kushteve normale të zhvillimit të ndeshjes. Keta përsërit premtimin e tij se të ardhurat e siguruara nga kjo ndeshje do të shkojnë për ndërtimin e fushës së futbollit në qytetin e Bulqizës.
Volejboll femra
Flamurtari, me ambicie në rikthimin në elitë
Flamurtari i volejbollit për femra, pas 30 vitesh, do të marrë pjesë në elitën e këtij sporti. Skuadra e drejtuar nga Todi Driza do të luajë këtë të shtunë ndaj Partizanit ndeshjen e parë të sezonit të ri. Vajzat vlonjate synojnë të shfaqen si një nga skuadrat më cilësore të volejbollit të femrave. Flamurtari sezonin e kaluar luajti në grupin B dhe në fund arriti të ngjitej në elitë, por tashmë kërkohet që sukseset të vazhdojnë dhe të mos mjaftohet vetëm me rikthimin mes më të mirëve. Trajneri Todi Driza, për “Sport Ekspres” konfirmon se Flamurtari do të bëjë maksimumin në kampionatin e ri: “Eshtë një emocion i veçantë, pasi pas 30 vitesh rikthehemi në elitë. Pa dyshim, kjo është një ditë shumë e veçantë. Kemi mundur të ngjitemi në grupin e më të mirëve dhe tashmë synojmë që edhe në elitë të bëjmë maksimumin. Ndaj Partizanit do të nisim kampionatin, pra në një ndeshje të vështirë, por Flamurtari, në volejboll për femra, ka synimin që edhe këtë sezon të bëjë një kampionat sa më cilësor. Ne besojmë se do të shfaqemi ambiciozë dhe me një skuadër mjaft cilësore, pavarësisht emrave të kundërshtarëve që do të gjejmë përballë. Dita e shtunë shënon një ngjarje të madhe për volejbollin e femrave në Vlorë dhe do të synojmë ta nisim me fitore”, – është shprehur shkurt trajneri Todi Driza.
TENIS/ KAMPIONATI KOMBËTAR PËR U18 DHE U14
Rei Palushi, kampion i vendit
Ka ulur dje siparin, kampionati kombëtar i tenisit për grupmoshat U-18 dhe U-14. Në aktivitetin që u zhvillua në kompleksin “Tirana Tenis” morën pjesë dhjetëra të rinj e të reja në tri disiplina. Për grupmoshën e 18-vjeçarëve, kampion u shpall Rei Palushi, i cili është njëkohësisht edhe pjesë e kombëtares shqiptare për Kupën “Dejvis”. Ai mposhti me lehtësi në finale, rivalin Mario Trupja 6-0, 6-2. Fituesja në turneun kombëtar të tenisit U-14 është 13-vjeçarja Brunilda Mrruku, që fitoi në finale me rezultatin 6-0, 6-0 ndaj bashkëmoshatares Viola Hoti.
Meklaren mohon kontaktet me Alonson
Pas deklaratës së Niki Laudës, se piloti spanjoll do të kalonte te skuderia angleze, këta të fundit reagojnë duke përgënjeshtruar këtë lajm
Përgënjeshtrohet menjëherë lajmi i kalimit të Fernando Alonsos te Meklaren. Përpara cirkuitit të Suzukës, u bë me dije se piloti spanjoll do të linte Ferrarin dhe sezonin e ardhshëm do të garojë me skuderinë angleze. Niki Lauda deklaroi se mes Alonsos dhe Meklaren ka një akord dhe mbi të gjitha, është firmosur edhe kontrata për këtë transferim. Por, zëdhënësi për shtyp i skuderisë angleze ka mohuar këto zëra duke qartësuar opinionin publiku me fjalët: “Meklaren nuk ka firmosur asnjë kontratë me Alonsos dhe këtë e ka bërë të qartë edhe Ron Dennis në Suzuka”. Kjo gjë e tregon qartë se nuk ka asnjë zyrtarizim, edhe pse në të vërtetë, mundësitë që spanjolli të kalojë te Meklaren janë reale.
Sponsorët, Tajger Vuds humbet terren
Nga klasifikimi i prestigjiozes “Forbes” rezulton që Tajger Vuds nuk është më numri 1 i sponsorëve. Pasi renditet në vendin e 17-të në klasifikimin e botërorit të golfit, ish-kampioni i botës gjendet në vendin e dytë, duke humbur terren ndaj Lebron Xhejms që renditet në vend të parë me 37 milionë dollarë fitime në vit, 1 më shumë se Vuds. Ky i fundit u përball me braktisjen e sponsorëve pas skandalit të disa kohëve më parë, lidhur me historitë e tij të shumta të dashurisë, ndërsa kreu edhe rehabilitim pas rezultatit se ishte një person me varësi të lartë ndaj seksit. Në vitin 2013, golfisti kryesonte klasifikimin e atletëve më të preferuar nga sponsorët me 46 milionë dollarë. Gjithsesi, ai mbetet një ndër ikonat e sponsorizimeve, me 7 vite radhazi në krye të këtij klasifikimi të veçantë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn